Edward Sexton

Edward Sexton (twieled fid-9 ta' Novembru 1942 – miet fit-23 ta' Lulju 2023) kien ħajjat, disinjatur tal-moda u konsulent tal-manifattura Brittaniku ta' Savile Row. Sexton hu meqjus bħala wieħed min-nies l-aktar importanti fl-istorja ta' Savile Row.

 Ħajja bikrija 
Edward Sexton attenda l-English Martyrs School (f'Southwark) mill-1953 sal-1957. Wara li telaq mill-iskola, Sexton mar jaħdem f'Lew Rose (fl-1957), fabbrika tal-manifattura tal-ilbiesi fil-Lvant ta' Londra, fejn ingħata l-ewwel taħriġ tiegħu. Lew Rose kienet topera sezzjoni b'sistema ta' produzzjoni; Sexton avvanza f'kull sezzjoni u żviluppa l-ħiliet bażiċi fil-ħjata.

Fl-1959, Sexton mar jaħdem bħala apprendist ma' Jerry Vanderstine, produttur tal-kowtijiet li kien jaħdem għal Harry Hall (ħajjat ekwestri speċjalist f'Regent Street, Londra). Fl-1959, John Oates, il-ħajjat ewlieni ta' Harry Hall, imbagħad staqsa lil Sexton biex imur jaħdem magħhom bħala assistent għall-qtugħ tad-drapp.

Fl-1961, Sexton kien jaħdem ma' Cyril A. Castle, ħajjat tan-nies famużi, bħala assistent għall-qtugħ tal-ġkieket u l-qliezet. Hu u jaħdem ma' Cyril A. Castle, Sexton ingħata l-ewwel kariga ta' responsabbiltà fil-qasam tal-qtugħ tad-drappijiet u attenda kors tal-qtugħ tad-drappijiet bid-disinn fil-Kulleġġ Tekniku ta' Barrett Street (li iktar 'il quddiem sar parti tal-Kulleġġ tal-Moda ta' Londra).

Fl-1962, Sexton mar jaħdem ma' Kilgour French and Stanbury, fejn temm it-taħriġ tiegħu.

Fl-1966, Sexton kiseb l-ewwel impjieg tiegħu fil-qasam tal-qtugħ tad-drappijiet ma' Welsh and Jefferies (ħajjat militari), fejn saħħaħ il-ħiliet tiegħu fil-qtugħ għall-ħjata militari u ċivili. Sexton għamel vjaġġi lejn l-Akkademja Militari Rjali ta' Sandhurst biex jagħmel l-uniformijiet lill-uffiċjali fil-post. Sexton kien jemmen li din l-esperjenza kienet imprezzabbli għax-xogħol li mbagħad ipproduċa iktar 'il quddiem.Ford, James Sherwood ; with photography by Guy Hills ; foreword by Tom (2010). Savile Row : the master tailors of British bespoke. London: Thames & Hudson. pp. 216–220. ISBN 978-0-500-51524-2.

 Nutters of Savile Row 
Fl-1967, Sexton mar jaħdem fil-qasam tal-qtugħ tad-drappijiet tal-ħjata ma' Donaldson, Williams and Ward, fejn iltaqa' mal-bejjiegħ żgħażugħ Tommy Nutter. Nutter malajr għaraf it-talent ta' Sexton u bdew jaħdmu flimien għall-klijenti privati. Permezz tax-xogħol tagħhom bdew jiżviluppaw stil partikolari (ġakketta wiesgħa b'qalziet pariġġ) li mbagħad evolva matul is-snin. Nutter kien iżommha ħafna u dejjem kien jilbes b'mod impekkabbli, u malajr attira klijenti li kien midħla tagħhom soċjalment, u b'hekk l-influwenza u l-popolarità tiegħu kibru.

Fl-14 ta' Frar 1969, Edward Sexton u Tommy Nutter fetħu n-Nutters of Savile Row f'35a Savile Row, bl-appoġġ ta' Cilla Black, Bobby Willis, James Vallance White u Peter Brown. Dak kien l-ewwel stabbiliment ġdid ta' Savile Row f'120 sena. Nutter kien il-qawwa kreattiva u kien jiffoka l-iktar fuq il-kummerċjalizzazzjoni, filwaqt li Sexton kien iktar ħajjat tradizzjonali li kien joħloq l-ilbies. Ingħad li "Sexton kien il-ġenju tan-Nutters".Sherwood, James (2007), The London Cut: Savile Row Bespoke Tailoring, Marsilio, Italy, ISBN 978-88-317-9155-7.

Fl-1976, Tommy telaq min-Nutters of Savile Row u Sexton sar id-direttur maniġerjali.

Sexton baqa' fil-kariga ta' direttur maniġerjali sal-1982, meta mbagħad iċċaqlaq minn 35a għal 36-37 Savile Row u fetaħ ħanut f'ismu stess.

 Tluq minn Savile Row 
Fl-1990, Sexton telaq minn Savile Row biex jistabbilixxu ruħu f'Knightsbridge, flimkien mal-ħajjata Caroline Charles u Bruce Oldfield. Sexton kompla jaħdem, b'appuntament minn qabel biss, minn studjo f'Beauchamp Place, u pproduċa lbies kemm għall-irġiel kif ukoll għan-nisa. Qomos imfassla apposta skont il-qies partikolari ta' dak li jkun u selezzjoni esklużiva ta' aċċessorji għall-klijenti tiegħu kienu joffru "dehra" kompluta bl-istil ta' Sexton.

 Konsulenza u kollaborazzjonijiet 

 Wilkes Bashford 
Mill-1987, Sexton ipproduċa firxa sħiħa ta' lbies b'kollaborazzjoni ma' Wilkes Bashford f'San Francisco.

 Poor Little Rich Girl 
Sexton għamel il-kostumi għall-produzzjoni NBC ta' $12-il miljun ta' Poor Little Rich Girl: The Barbara Hutton Story. Sexton ħadem il-kostumi ta' bosta mill-karattri fil-film, inkluż James Read li ħadimha ta' Cary Grant, Anthony Peck, u Farrah Fawcett.

 Ilbies lest biex jintlibes ta' Saks Fifth Avenue 
F'Settembru 1988, Sexton ħoloq linja esklużiva għal Saks Fifth Avenue magħmula minn ilbiesi mfassla apposta skont il-qies partikolari ta' dak li jkun u lbies lest biex jintlibes, fosthom qomos, ingravajjet, kalzetti, bsaten, kpiepel, imkatar u ingravajjet Skoċċiżi.

 Stella McCartney u Chloé 
Fl-1995, hi u tistudja f'Central St. Martins, Stella McCartney kienet apprendista ma' Sexton, li kien il-ħajjat ta' missierha. Sexton għen lil McCartney tiżviluppa l-isfilata tad-debutt tagħha fejn kellha lil mudelli bħal Kate Moss, Naomi Campbell u Yasmin Le Bon. L-isfilata spiċċat fuq l-aħbarijiet ewlenin fuq il-gazzetti, u l-kollezzjoni kollha nbigħet lil Tokio, ħanut f'Londra.

Fl-1997, meta McCartney ħadet post Karl Lagerfeld ma' Chloé, bħala direttur kreattiv hija "ddependiet fuq" Sexton biex joħolqilha l-ewwel kollezzjoni tagħha f'Pariġi. Sexton ħadem ma' Chloé bħala konsulent u kompla jħarreġ lil McCartney fil-qtugħ tad-drappijiet, fid-disinn, fl-għażla tad-drappijiet u fil-ħjata. Fl-1999, Sexton irrifjuta li jġedded il-kuntratt tiegħu ma' Chloé.

 Petra Ecclestone Form Clothing 
Fl-2007, Bernie Ecclestone wera xi disinni lil Sexton li kienet ħejjiet bintu Petra li kellha 18-il sena. Sexton baqa' impressjonat, u beda jaħdem ma' Petra biex tiżviluppa d-ditta tagħha, Form, minkejja li l-kumpanija għalqet is-sena ta' wara.

 Mewt 
Edward Sexton miet fit-23 ta' Lulju 2023 tal-età ta' 80 sena.

 Ilbies famuż 
Fost il-klijenti notevoli tiegħu kien hemm:
KlijentProfessjoniL-iżjed ilbies notevoli mfassal minn Edward SextonAnnie LennoxMużiċistaLibsa li libset għall-filmat ta' "Full Steam"Bernie EcclestoneNegozjant GħaniIlbiesi bi tliet biċċietBianca JaggerLibsa bajda ikonikaDavid GrayMużiċistLibsa li libes għall-filmat ta' "Full Steam"John LennonMużiċistLibsa li libes għall-qoxra tal-album Abbey RoadMarie HelvinMudellaMark RonsonMużiċistLibsa bajda tat-tieġSir Paul McCartneyMużiċistLibsa li libes għall-qoxra tal-album Abbey RoadRingo StarrMużiċistLibsa tat-tweed li libes għal VogueTwiggyMudellLibsa ħamra skuraYoko OnoJump suit bajdaHarry StylesLibsa għat-tour tal-PinkAdam LambertIlbiesi għal Velvet Album

 Referenzi 

Kategorija:Twieldu fl-1942
Kategorija:Mietu fl-2023
Kategorija:Imprendituri Brittaniċi
Kategorija:Disinjaturi